ክሳብ ሕጂ፡ ኣብ ሃራሬ ዘሎ ኩነንታት ግልጺ ኣይኮነን። ምስ ወተሃደራዊ ሓለፍትን፡ ልኡኻት ደቡብ ኣፍሪቃን ዝዘተየ ሙጋቤ፡ ንነዊሕ እዋን ብቐረባ ዝፈልጦ ሃይማኖታዊ መራሒ ካቶሊኽ፡ ፊያሱስ ሙኮሮኒ ንሽምግልና ተሓዊሱ እዩ። እንተኾነ፡ ስልጣን ፕረዚደንት ሙጋበ መን ይተክኣዮ ብዝብል፡ ኣብ ሞንጎ በዓልቲ ቤቱ ግሬስ ሙጋቤን፡ ምኽትል ፕረዚደንት ዝነበረ ኤዎርሶን ምናንጋግዋ ዝተፈጠረ ምስሕሓብ ኣብ ውድብ ዛኑ ፒኤፍ ምክፍፋል ፈጢሩ እዩ። ዝሓለፈ ቅነ ሙጋቤ፡ ኣብ ክንዲ በዓልቲ ቤቱ ኮይኑ፡ ንምክትል ፕረሲደንት ካብ ስልጣኑ ኣልይዎ። እዚ ውጡር ኩነታትት'ዚ ድማ'ዩ ሰራዊት እታ ሃገር ዝሓለፈ ረቡዕ ስልጣን ኪቆጻጸር ኣገዲዱዎ። ምንጪ ስእሊ, Reuters መግለጺ ስእሊ, ፕሬዚደንት ሮበርት ሙጋቤ ምስ ኣዚ ሰራዊት ዚምባብወ ሙጋቤ፡ ንዝመጽእ ዓመት ክካየድ ዝተወሰነ ሃገራዊ ምርጫ ከይኣኸለ፡ ብፍቓዱ ካብ ስልጣኑ ክሰናበት ድሌት ከም ዘይብሉ ናይ ቀረባ ምንጭታት ይጠቕሱ። "እዚ ሰብኣይ'ዚ ጊዜ ከናውሕ እምበር ክወርድ ኣይደልን'ዩ" ክብል፡ ሓደ ላዕለዋይ ወተሃደራዊ መራሒ ንኤኤፍፒ ተዛሪቡ። ሓለፍቲ ውድብ ዛኑ ፒኤፍ፡ ክሳብ ዝመጽእ ወርሒ ታሕሳስ፡ ፕረዝደንት ሙጋቤ ኣብ ስልጣኑ ከምዝጸንሕ ይገልጹ። ደቡብ ኣፍሪካ ኣብቲ ዞባ እንታይ እያ ትደሊ?
